钦定古今图书集成/明伦汇编/氏族典/第032卷 > 《凌迪知万姓统谱》 > 容师偃
## 钦定古今图书集成/明伦汇编/氏族典/第032卷 > 《凌迪知万姓统谱》 > 容师偃

按《名山藏本行记》：师偃，香山人。祖悌与邑人称为孝
行先生，师偃一门咸遵悌与之教。师偃父病痈，朝夕
在侍。正统中，负父逃寇，寇追急，父麾师偃遁去，泣曰：
“父子更相为命，去复安之。”俄俱被执，寇纵火焚父，师
偃请代，遂就焚，年二十三。